

Izvori mikroučenja za ponovno uključivanje niskokvalificiranih odraslih polaznika u obrazovanje i osposobljavanje

Priručnik za nastavnike u obrazovanju odraslih

Cilj ovog kratkog priručnika je podržati vas, kao iskusnog edukatora koji radi s niskokvalificiranim i marginaliziranim odraslim polaznicima, s različitim potrebama, da koristite video resurse i listove aktivnosti koji se nalaze u paketu resursa za mikro učenje kako biste ponovno angažirali niskokvalificirane odrasle poalznike u vašem centru i u vašoj zajednici. Kroz ovaj kratki priručnik pružit ćemo vam neke osnovne informacije o temi o kojoj se raspravlja u video resursu i pružiti neke smjernice koje će vam pomoći da uvedete i provedete prateću aktivnost s odraslim polaznicima u vašoj grupi. Aktivnost koja je razvijena kako bi pratila video resurse ima za cilj daljnji razvoj njihovog razumijevanja teme navedene u video resursu. Naposljetku, ovaj će vam priručnik predstaviti i neka kratka pitanja koja možete upotrijebiti u svojoj skupini odraslih polaznika kako biste procijenili jednostavnost korištenja i kvalitetu aktivnosti koju ste završili s njima.

Tema ovog priručnika odnosi se na video resurse "Kulturna osviještenost i izražavanje kroz sport i hobije".

Uvod u temu

Sport i hobiji dobar su način da naučite biti kulturno osviješteni. Doista, sport okuplja sve vrste ljudi iz različitih kultura. Sport nema granica i kroz njega možemo učiti jedni od drugih. Čak i ako se danas još uvijek treba postići napredak, posebno u smislu uključivanja žena, LGBT osoba ili nestanka rasizma, treba napomenuti da je sport jedan od najučinkovitijih načina za razvoj kulturne osviještenosti.

Kroz resurse projekta ONE STEP UP, niskokvalificirane odrasle osobe mogu istražiti kako ti materijali za učenje mogu pozitivno utjecati na njihovu sposobnost da postanu kulturno osviješteni kroz sport.

Uvod u aktivnost

U materijalima za učenike, niskokvalificirane odrasle osobe imaju priliku istražiti inicijativu koju je proveo UFOLEP. Ovaj projekt organizira sportske aktivnosti na otvorenom u siromašnim četvrtima kako bi potaknuo društvenu koheziju i povjerenje te prenio pozitivne vrijednosti. Štoviše, ova praksa omogućuje obrazovanje ljudi kako bi poboljšali svoje socijalne vještine i ojačali socijalnu uključenost i kulturnu integraciju. Ova inicijativa otvorila je perspektive ranjivih mladih ljudi i osvijestila ih o njihovom kulturnom senzibilitetu kroz sport.

Štoviše, polaznici imaju mogućnost uključiti se u zanimljivu aktivnost "Ples diljem svijeta". Ova aktivnost učinit će da otkrijete mnoge plesove svijeta. Kroz zvuk, glazbu i pjesmu otkrit ćete druge kulture.

Korištenje ovog resursa s grupom

Da biste koristili ovaj resurs s odraslim polaznicima u vašoj lokalnoj grupi, preporučujemo da im počnete pokazivati video resurs kako biste uveli temu Kulturna osviještenost i izražavanje kroz sport i hobije. Ovaj će videozapis pomoći polaznicima da razumiju temu prije nego što započnu aktivnost pisanih materijala za polaznike. Nakon što steknu opće znanje o temi, moći će započeti s pisanim materijalima. Za to preporučujemo da ispišete jedan pisani materijal po polazniku kako biste dovršili. Sve što je polaznicima potrebno za ovaj resurs je olovka za ispunjavanje materijala i računalo za gledanje videozapisa. Za dovršetak ovog materijala trebat će vam ukupno jedan sat.

Pitanja za promišljanje:

Evo nekoliko potencijalnih pitanja za raspravu o kojima sudionici mogu razmisliti nakon završetka studije slučaja i aktivnosti:

* Što vas najviše iznenađuje u inicijativi „Krenimo na ulici”?
* Da ste imali mogućnost, biste li željeli sudjelovati u ovakvom događaju?
* Na koji je način ovaj projekt nadišao samo poučavanja kompetencije kulturne osviještenosti i izražavanja?
* Kakvo je bilo vaše iskustvo tijekom „Plesa oko svijeta”?
* Kako se sporti hobiji mogu uključiti u programe obrazovanja ili osposobljavanja za niskokvalificirane odrasle osobe kako bi se poboljšala njihova kulturna osviještenost i izražavanje?

